กระทรวงความมั่นคงสาธารณะ (จีน)

กระทรวงความมั่นคงสาธารณะ (; ; ย่อ: MPS) เป็นกระทรวงของสาธารณรัฐประชาชนจีนที่รับผิดชอบด้านความมั่นคงสาธารณะและการเมือง มีหน้าที่ควบคุมดูแลเจ้าหน้าที่บังคับใช้กฎหมายของประเทศมากกว่า 1.9 ล้านคนและรวมถึงตำรวจประชาชนส่วนใหญ่ด้วย แม้กระทรวงฯ จะเป็นกองกำลังตำรวจระดับประเทศ แต่การดำเนินการต่อต้านข่าวกรองและรักษาความปลอดภัยทางการเมืองของพรรคคอมมิวนิสต์จีนยังคงเป็นหน้าที่หลักของหน่วยงาน

กระทรวงนี้ก่อตั้งขึ้นเมื่อ ค.ศ. 1949 หลังพรรคคอมมิวนิสต์จีนได้รับชัยชนะในสงครามกลางเมืองจีน โดยสืบทอดจากกรมกิจการสังคมกลางและรู้จักกันในนามกระทรวงความมั่นคงสาธารณะรัฐบาลประชาชนส่วนกลางจนถึง ค.ศ. 1954 เนื่องจากการจัดองค์กรของกระทรวงมีพื้นฐานตามแบบของโซเวียตและกลุ่มตะวันออก จึงมีความรับผิดชอบในทุกด้านของความมั่นคงแห่งชาติ ตั้งแต่การทำงานตำรวจปกติไปจนถึงงานข่าวกรอง การต่อต้านข่าวกรอง และการปราบปรามความรู้สึกทางการเมืองและสังคมที่ต่อต้านพรรคคอมมิวนิสต์จีน กิจการข่าวกรองทางทหารยังคงอยู่ที่กรมเสนาธิการร่วม ขณะที่กรมต่างประเทศของพรรคคอมมิวนิสต์จีนก็มีบทบาทในการปลุกปั่นแนวโน้มการปฏิวัติทั่วโลกโดยการถ่ายโอนอาวุธ เงิน และทรัพยากรต่าง ๆ เข้าสู่ขบวนการต่าง ๆ ที่สนับสนุนพรรคคอมมิวนิสต์จีน ความรับผิดชอบด้านการต่อต้านข่าวกรองส่วนใหญ่ตกไปอยู่กับกระทรวงความมั่นคงแห่งรัฐนับตั้งแต่ก่อตั้งกระทรวงใน ค.ศ. 1983

กระทรวงใช้ระบบสำนักงานความมั่นคงสาธารณะทั่วทั้งมณฑล เมือง เทศบาล และตำบลต่าง ๆ ของจีน เขตบริหารพิเศษของฮ่องกงและมาเก๊ามีกองกำลังตำรวจแยกจากกันอย่างเป็นทางการ กระทรวงมีรัฐมนตรีว่าการกระทรวงความมั่นคงสาธารณะเป็นหัวหน้าหน่วยงาน หวัง เสี่ยวหง ดำรงตำแหน่งรัฐมนตรีตั้งแต่เดือนมิถุนายน ค.ศ. 2022

 ประวัติศาสตร์ 

 การทำงาน 

 โครงสร้าง 

 ดูเพิ่ม 

 ตำรวจประชาชน (จีน)
 กระทรวงความมั่นคงแห่งรัฐ (จีน)
 สำนักความมั่นคงสาธารณะ (จีน)
 กองกำลังตำรวจรักษาความมั่นคงสาธารณะมาเก๊า
 กองกำลังตำรวจฮ่องกง

 หมายเหตุ 

 อ้างอิง 
 อ้างอิง 

 บรรณานุกรม 

 John Pike, Federation of American Scientists, Intelligence Resource Program, Ministry of Public Security 
 Kam C. Wong, Chinese Policing: History and Reform (N.Y.: Peter Lang, 2009)
 Kam C. Wong, Police Reform in China: A Chinese Perspective (Taylor and Francis, 2011) (July 2011)

 แหล่งข้อมูลอื่น 


ความมั่นคงสาธารณะ
จีน
จีน
หมวดหมู่:กระทรวงที่ก่อตั้งในปี พ.ศ. 2492
หมวดหมู่:ก่อตั้งในประเทศจีนในปี พ.ศ. 2492
หมวดหมู่:องค์กรที่มีฐานอยู่ในปักกิ่ง
หมวดหมู่:หน่วยงานบังคับใช้กฎหมายของประเทศจีน
หมวดหมู่:สำนักงานกลางแห่งชาติจีนของตำรวจสากล
หมวดหมู่:หน่วยข่าวกรองของจีน